ΚΑΝΟΝΙΣΜΌΣ (ΕΚ, ΕΥΡΑΤΌΜ) αριθ. 1066/2006 ΤΟΥ ΣΥΜΒΟΥΛΊΟΥ της 27ης Ιουνίου 2006 για την αναπροσαρμογή, από 1ης Ιουλίου 2006, του πίνακα αποδιδόμενων ποσών που ισχύει για τις αποστολές των υπαλλήλων και του λοιπού προσωπικού των Ευρωπαϊκών Κοινοτήτων στα κράτη μέλη ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1) και, ιδίως, το άρθρο 13 του παραρτήματος VII, την πρόταση της Επιτροπής, Εκτιμώντας τα ακόλουθα: (1) Σύμφωνα με το άρθρο 13 παράγραφος 3, του παραρτήματος VII του κανονισμού υπηρεσιακής κατάστασης, η Επιτροπή υπέβαλε έκθεση σχετικά με την εξέλιξη των τιμών των ξενοδοχείων, των εστιατορίων και των υπηρεσιών τροφοδοσίας. (2) Βάσει της έκθεσης αυτής, είναι σκόπιμο να προσαρμοστούν αναλόγως οι ημερήσιες αποζημιώσεις αποστολής και τα ανώτατα αποδιδόμενα ποσά για διαμονή σε ξενοδοχείο, ώστε να ληφθεί υπόψη η εξέλιξη των τιμών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο πίνακας αποδιδόμενων ποσών που ισχύει για τις αποστολές, ο οποίος παρατίθεται στο άρθρο 13 παράγραφος 2, του παραρτήματος VII του κανονισμού υπηρεσιακής κατάστασης, αντικαθίσταται από τον ακόλουθο πίνακα. (σε EUR) Προορισμός Ανώτατο όριο δαπανών για κατάλυμα (ξενοδοχείο) Ημερήσια αποζημίωση αποστολής «Βέλγιο 140 92 Τσεχική Δημοκρατία 155 75 Δανία 150 120 Γερμανία 115 93 Εσθονία 110 71 Ελλάδα 140 82 Ισπανία 125 87 Γαλλία 150 95 Ιρλανδία 150 104 Ιταλία 135 95 Κύπρος 145 93 Λεττονία 145 66 Λιθουανία 115 68 Λουξεμβούργο 145 92 Ουγγαρία 150 72 Μάλτα 115 90 Κάτω Χώρες 170 93 Αυστρία 130 95 Πολωνία 145 72 Πορτογαλία 120 84 Σλοβενία 110 70 Σλοβακία 125 80 Φινλανδία 140 104 Σουηδία 160 97 Ηνωμένο Βασίλειο 175 101» Άρθρο 2 Ο παρών κανονισμός τίθεται σε ισχύ την 1η Ιουλίου 2006. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 27 Ιουνίου 2006.

[Source: multi_eurlex | Tokens: 1905]